Diari Oficial de la Generalitat Valenciana


Sumari del DOGV 4680, del 29-01-2004 (2004/692)

ORDE de 23 de gener de 2004, de la Conselleria d'Infraestructures i Transport, per la qual es deroga l'Orde de 13 de juny de 2002, de la Conselleria d'Obres Públiques, Urbanisme i Transports, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/01/23/(2)/dof/vci/html**

### Dades del document

Número de DOGV
:   4680

Data del DOGV
:   29-01-2004

Secció del DOGV
:   I. DISPOSICIONS GENERALS

Número del document
:   2004/692


Data del document
:   23-01-2004

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * transport de mercaderies perilloses
    * legislació
    * seguretat en carretera
    * qualificació professional
    * examen

ORDE de 23 de gener de 2004, de la Conselleria d'Infraestructures i Transport, per la qual es deroga l'Orde de 13 de juny de 2002, de la Conselleria d'Obres Públiques, Urbanisme i Transports, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera. [2004/692]
  
En les esmenes a l'Acord Europeu per al Transport Internacional de Mercaderies Perilloses per Carretera (ADR) i al Reglament relatiu al Transport Internacional de Mercaderies Perilloses per Ferrocarril (RID), que entraran en vigor el pròxim dia 1 de gener de 2005, es concreta el procediment per a la renovació dels certificats de consellers de seguretat. Per este motiu, es requerix la modificació de l'Orde del Ministeri de Foment de 21 d'octubre de 1999, sobre capacitació professional de consellers de seguretat a fi d'alinear les disposicions per a la renovació d'estos certificats amb els requisits de renovació vigents a partir del dia 1 de gener de 2005.
  
Esta modificació plantejarà al mateix temps la modificació de l'Orde de 13 de juny de 2002, de la Conselleria d'Obres Publiques, Urbanisme i Transports, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses.
  
En esta normativa autonòmica, es planteja, en l'article 3, que els exàmens, basats en l'Orde de 21 d'octubre de 1999, es convocaran amb una periodicitat anual per a tot l'àmbit de la Comunitat Valenciana, i el termini de presentació de sol·licituds serà de l'1 al 20 de febrer de cada any; la qual cosa fa aconsellable deixar sense efecte la mencionada norma fins que no es produïsca la modificació de l'orde ministerial i procedir a tractar conjuntament l'obtenció del mencionat certificat i també la seua renovació.
  
Per tot això, i en virtut del que preveu l'article 35 de la Llei 5/1983, de 30 de desembre, del Govern Valencià, i l'article 8 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,
  
ORDENE
  
Derogar l'Orde de 13 de juny de 2002, de la Conselleria d'Obres Publiques, Urbanisme i Transports, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera.
  
València, 23 de gener de 2004
  
El conseller d'Infraestructures i Transport,


Còpia Permalink ELI